als_Latn dik_Latn sag_Latn
Martesa e Sinan Hoxhës u vu në rrezik, kur në telefonin e këngëtarit mbërriti një mesazh komprometues. “Zemër, hotelin do ta rezervoj, të marr dhomë dopio apo suitë?”, ishte mesazhi i një vajze të re dhe simpatike, e cila ishte organizatore koncertesh në Milano.
Sigurisht, kushdo që do të lexonte diçka të tillë në telefonin e bashkëshortit do tërbohej, veçanërisht kur bëhet fjalë për Sinan Hoxhën, i cili është një nga artistët më të lakmuar nga femrat.
E gjithë kjo histori ka qenë një nga momentet më të sikletshme për Sinanin, i cili ka treguar së fundi se ky mesazh pasoi me një sërë britmash dhe ulërimash nga Andrra, aq sa kishin zgjuar edhe vogëlushin e tyre.
Gjatë një interviste në “Thumb”, Sinan Hoxha ka rrëfyer ngjarjen duke theksuar se Andrra nuk i lë asnjëherë shkak për t’u bërë xheloz, megjithatë pranon se ajo është më shumë xheloze.
“I kam lënë shkak me qindra-mijëra herë, por pa dashje”, ka treguar këngëtari. “Bashkëshortja ime është pak si shumë xheloze. Një rast i sikletshëm ka qenë në një koncert në Milano. Organizatori i koncertit nuk ishte mashkull, por femër, një vajzë shumë e re dhe shumë simpatike. Ajo që më ҫon mesazh në 12 të natës. Vjen mesazhi në telefon. Telefoni ishte jo në krahun tim, por në krahun e Andrrës. E merr telefonin ajo dhe lexon: “Zemër, hotelin do ta rezervoj, të marr dhomë dopio apo suitë?” Unë isha në gjumë, vetëm kur më vjen një shkundje… “Kush është kjooooo? Ajo që ulërinte. U zgjua djali, sherr i madh….”. Situata në çift është qetësuar vetëm pas shumë shpjegimesh…
als_Latn als_Latn als_Latn als_Latn als_Latn